# Droupadi Murmu

Draupadi Murmu (Mayurbhanj, 20 de juny de 1958) és una política i líder tribal índia, actual presidenta de la República de l'Índia; assumí el càrrec el 25 de juliol de 2022. És membre del Bharatiya Janata Party (BJP) i anteriorment va exercir com a novena governadora de Jharkhand, de 2015 a 2021.
És líder tribal de l'estat d'Odisha. Va ser la candidata presidencial del BJP per a les eleccions de 2022, sent electa amb el 71,8 % dels vots.
És la primera dona governadora de Jharkhand a completar el mandat de cinc anys i la primera líder tribal a ser electa per al càrrec de presidenta de l'Índia.

## Biografia

Draupadi Murmu va néixer el 20 de juny de 1958 al llogaret de Baidaposi del districte de Mayurbhanj a Odisha; filla de Biranchi Narayan Tudu. Pertany a la comunitat Santal. Tant Tudu com el seu avi eren caps de llogaret sota el sistema Panchayati Raj.
Abans d'entrar en política, va treballar com a assistent junior al Departament d'Energia i Reg de l'Estat de 1979 a 1983, i després com a professora al Centre d'Educació Integral Sri Aurobindo a Rairangpur fins a 1997.
Murmu va ser escollida com a consellera de Rairangpur Nagar Panchayat el 1997. També va exercir com a vicepresidenta tribal del BJP.
Durant el govern de coalició del BJP i Biju Janata Dal a Odisha, va ser Ministra d'Estat amb càrrec independent de Comerç i Transport del 6 de març de 2000 al 6 d'agost de 2002 i Desenvolupament de Recursos Pesquers i Animals del 6 d'agost de 2002 al 16 de maig de 2004. Fou ministra d'Odisha i MLA de la circumscripció de l'assemblea de Rairangpur en els anys 2000 i 2004. L'Assemblea Legislativa de Odisha li va atorgar el premi Nilkantha el 2007.
Va ser la primera dona governadora de Jharkhand. Va ser la primera dona líder tribal d'Odisha a ser nomenada governadora en un estat indi.
Va ser la candidata de l'Aliança Democràtica Nacional per a les eleccions a la presidència de l'Índia de 2022. Es preveu que assumeixi el càrrec el 25 de juliol de 2022. Durant la seva campanya electoral, Murmu va visitar diversos estats buscant suport per a la seva candidatura. Diversos partits de l'oposició com JMM, BSP, Shiv Sena, entre d'altres, van anunciar el seu suport a la seva candidatura abans de les votacions.
El 21 de juliol de 2022, Murmu va aconseguir una còmoda majoria a les eleccions presidencials de 2022 derrotant al candidat de l'oposició Yashwant Sinha, amb 676.803 vots electorals (64,03% del total) en 21 dels 28 estats (inclòs el territori de la unió de Pondicherry) per convertir-se en la 15a Presidenta de l'Índia.

## Vida privada

Draupadi Murmu va estar casada amb Shyam Charan Murmu, un banquer que va morir el 2014. La parella va tenir dos fills, tots dos morts, i una filla. Murmu s'associa espiritualment amb el Brahma Kumaris.

## Referències

* ↑ «Droupadi Murmu: India's Youngest President and First to be Born After Independence» (en Indian English). MSN. [Consulta: 21 juliol 2022].
* ↑ «Draupadi Murmu, Former Jharkhand Governor, Is BJP's Choice For President». NDTV.com. [Consulta: 21 juny 2022].
* ↑ «BJP-led NDA names Draupadi Murmu, former governor of Jharkhand as candidate for presidential polls» (en anglès). Moneycontrol. [Consulta: 21 juny 2022].
* ↑ «Smt. Droupadi Murmu». Odisha Helpline. Arxivat de l'original el 8 October 2020. [Consulta: 27 juliol 2015].
* ↑ «Draupadi Murmu may soon be the President of India: Know all about her». indiatoday.
* ↑ «Draupadi Murmu: All you need to know about India’s 15th President» (en anglès). TimesNow. [Consulta: 22 juliol 2022].
* ↑ «Draupadi Murmu Jharkhand Guv». New Indian Express. [Consulta: 13 maig 2015].
* ↑ «Narendra Modi government appoints four Governors». IBN Live. Arxivat de l'original el 2015-05-15. [Consulta: 12 maig 2015].
* ↑ «Draupadi Murmu sworn in as first woman Governor of Jharkhand-I News – IBNLive Mobile». IBN Live, 18-05-2015. Arxivat de l'original el 5 de novembre 2022. [Consulta: 18 maig 2015].
* ↑ «Modi government names new governors for Jharkhand, five NE states». The Times of India. [Consulta: 12 maig 2015].
* ↑ Jun 21. «Draupadi Murmu to be NDA's candidate for presidential polls | India News - Times of India» (en anglès). The Times of India. [Consulta: 21 juny 2022].
* ↑ «Droupadi Murmu to visit Karnataka today, seek support for presidential polls» (en anglès). Hindustan Times, 10-07-2022. [Consulta: 19 juliol 2022].
* ↑ «Murmu to visit Kolkata today to seek support» (en anglès). The Indian Express, 09-07-2022. [Consulta: 19 juliol 2022].
* ↑ «All About The New President Of India: Draupadi Murmu » Market Place» (en anglès americà). Market Place, 19-07-2022. Arxivat de l'original el 2022-07-22. [Consulta: 22 juliol 2022].
* ↑ «Presidential Election 2022 Result Live Updates: Droupadi Murmu makes history, becomes India's first tribal woman President» (en anglès). The Indian Express, 21-07-2022.
* ↑ «Who is Droupadi Murmu?» (en anglès). The Indian Express, 13-06-2017. [Consulta: 22 juny 2022].
* ↑ «Droupadi Murmu is India's Youngest, First Tribal President».
* ↑ «Who is Draupadi Murmu?» (en anglès), 13-06-2017. [Consulta: 22 juliol 2022].